Ribe Stifts Adresseaviser, 1837-09-12
Udenlandske Efterretninger. Spanien. De nyeste Efterretninger herfra gaae indtil 30te August, og disse indeholde kun Bekræftelse paa Spaniens sørgelige Tilstand. Madrid, hedder det, kan næppe længere kaldes Spaniens Hovedstad, den ene Provinds efter den anden river sig løs og man kan under disse Omstændigheder let forklare sig den liden Virkning af det Circulaire, som den ny Minister, Bardaj, lod udgaae. Enhver ny Depesche bringer næsten Efterretning om nye Ulykker. Hvad der kunde forudsees meldes fra Bayonne under 29de, at Navarra har erklæret sig uafhængig, ifølge de revolutionaire Bevægelser i Pampelona d. 26de Aug. Mange Geistlige ere ved denne Leilighed ogsaa blevne myrdede. Ogsaa i Valadolid skulle lignende blodige Optrin have fundet Sted, og den daværende Gouverneur være bleven myrdet. - General Buerens har lidt et stort Nederlag ved Herrera, en liden Stad sydlig for Saragossa i Aragonien, maaskee et af de største, som har fundet Sted i denne Borgerkrig. Christinerne skulle i dette Slag have mistet 3000 Md. Døde og Saarede. Allene Bataillonen Cordova havde 32 størstedelen dødeligt saarede Officerer. General Qui les er ogsaa død af sine Saar. Angaaende det forud Passerede ved dette Slag hedder det, at det allerede i flere Dage herskede en Misfornøielse og Knurren i Buerens Armeecorps. Denne lod derpaa Over-Officererne sammenkalde, og forholdt dem, at hans tilsyneladende Uvirksomhed ikke hidrørte fra Feighed eller Frygt for Døden, men at han havde stræng Ordre til, saavidt som muligt at undgaae den af Fienderne tilbudte Leilighed til et Slag Han bad dem derpaa at bemærke, at de kun vare 7000 Md. og 400 Ryttere, hvorimod Fienden talte 22 Battailloner og 1200 Ryttere. "Naar J ønske det, slutter han, "da er jeg færdig til at føre Eder mod Fienden!" Herpaa lød et eenstemmigt Bifaldsraab, og Slaget begyndte. Jlden vedvarede i 4 Timer, og det med overordentlig Forbittrelse paa begge Sider, indtil endelig Christinerne bleve nødte til at forlade Kamppladsen. Paa samme Tid som dette Slag blev leveret forblev GeneralOcao uvirksom staaende med sin Hær ved Muniesa, som kun ligger 5 Miil fra Herrera, og man maa derfor undre sig over at Buerens ikke først søgte at forene sig med ham for dog i det Mindste at kunne have mødt Fienden med Lige Kræfter. Buerens har vel ved dette Slag frelst sin militaire Ære blandt sine Soldater, men desværre har ogsaa dette aabnet Castilien for Prætendenten. J Madrid gaaer det Rygte, at Mendizabal tilligemed sine styrtede Collegaer, skulde have anstiftet de stedfundne Oprør i Armeen mod Generalerne, som en Hævn over det af Generalerne styrtede Cabinet. - Under alle disse sørgelige Efterretninger, er der dog een, som lyder gunstig for Regieringen. Denne skal nemlig have været saa lykkelig at have faaet oprettet en Contract med 3 Capitalister i Madrid, ifølge hvilken disse have forpligtet sig til, i 3 Maaneder maanedligt at skaffe Regjeringen 20 Mill. Realer, og til den Ende er det blevet dem overdraget at hæve det overordentlige Krigstyr. Med det første Forskud skal Civilistens Restance afbetales; Armeens Sold holder man tildeels dækket ved de 270,000 Fr., som Pio Pita Pizarro som Finantsminister har taget af Commissionscassen. Herved har Statspapirerne i Madrid hævet sig noget.